0
ସେୟାର
କଟକ: ଶୁକ୍ରବାରଠୁ ଜବାହାରଲାଲ ନେହେରୁ ଇଣ୍ତୋର ଷ୍ଟାଡିୟମରେ ଆରମ୍ଭ ହେବାକୁଥିବା ଜାତୀୟ ଟେବୁଲ ଟେନିସ୍‌ ପ୍ରତିଯୋଗିତା ପାଇଁ ପ୍ରସ୍ତୁତି ପର୍ଯ୍ୟାୟ ଜୋରଦାର ଚାଲିଛି। କିଛି କିଛି ଦଳର ଖେଳାଳିମାନେ କଟକରେ ପହଞ୍ଚିସାରିଥିଲାବେଳେ ଆନ୍ତର୍ଜାତିକ ଖେଳାଳିମାନେ ଗୁରୁବାର ଏଠାରେ ପହଞ୍ଚିବେ ବୋଲି ଜଣାପଡ଼ିଛି। ମୋନିକା ବାତ୍ରା, ମୌମା ଦାସ, ସୁତୀର୍ଥ ମୁଖାର୍ଜୀଙ୍କ ସହ ପୁରୁଷରେ ଅଚନ୍ତା ଶରଥ କମଲ, ଜି.ସାଥିଆନ୍‌, ହରମୀତ ଦେସାଇ ପ୍ରମୁଖ ଗୁରୁବାର ପହଞ୍ଚିବାପରେ ସ˚ଧୢାବେଳେ ଅଭ୍ୟାସ କରିବେ। ତେବେ ଓଡ଼ିଶା ଦଳ ଉପରେ ସମସ୍ତଙ୍କର ବିଶେଷ ନଜର ଥିବାବେଳେ ହକ୍‌ ଭାଇ ଯୋଡ଼ିକୁ ନେଇ ଲାଗିରହିଥିବା କଳ୍ପନାଜଳ୍ପନାର ଅନ୍ତ ଘଟିଛି। ସାନ ଭାଇ ଆସିଫ୍‌ ହକ୍‌ ଓଡ଼ିଶା ପାଇଁ ଖେଳିବାକୁ ଯାଉଥିବାବେଳେ ତୌସିଫ୍‌ ଇଏସ୍‌ଆଇସି ପକ୍ଷରୁ ଏହି ଜାତୀୟ ପ୍ରତିଯୋଗିତାରେ ଖେଳିବାକୁ ଯାଉଥିବା ଜଣାପଡ଼ିଛି। କେବଳ ଏତିକି ନୁହେଁ ପୂର୍ବରୁ ଓଡ଼ିଶା ପାଇଁ ଖେଳୁଥିବା ସାଗର ଘଟଗେ ଏଥର ଛତିଶଗଡ଼ ପାଇଁ ଖେଳିବେ। ଭୁବନେଶ୍ବର ଏଜି ଅଫିସ୍‌ରେ କାମ କରୁଥିବାବେଳେ ବେଳେ ସାଗର ଓଡ଼ିଶାକୁ ପ୍ରତିନିଧିତ୍ବ କରୁଥିଲେ। ହେଲେ ତାଙ୍କର ବଦଳି ହୋଇଯିବା ପରେ ଗତ ବର୍ଷେ ଧରି ସେ ଛତିଶଗଡ଼ ପକ୍ଷରୁ ଜାତୀୟ ପ୍ରତିଯୋଗିତାରେ ଖେଳି ଆସୁଛନ୍ତି।
ଓଡ଼ିଶାରୁ ୧୪ ଖେଳାଳି
ଜାତୀୟ ପ୍ରତିଯୋଗିତାରେ ଓଡ଼ିଶା ଖେଳାଳିଙ୍କ ପ୍ରଦର୍ଶନ ଉପରେ ସମସ୍ତଙ୍କ ନଜର ରହିବ। ତେବେ ଖେଳାଳିଙ୍କ ତାଲିକାକୁ ରାଜ୍ୟ ଟେବୁଲ ଟେନିସ୍‌ ସ˚ଘ ପକ୍ଷରୁ ଘୋଷଣା କରାଯାଇନଥିଲେ ବି ରାଜ୍ୟକୁ ୧୪ଜଣ ଖେଳାଳି ପ୍ରତିନିଧିତ୍ବ କରୁଥିବା ଜଣାପଡ଼ିଛି। ପୁରୁଷ ଏକକରେ ସ୍ନେହମୟ ମଲ୍ଲିକ, ବିକାଶ କୁମାର ସି˚ହ, ଏମ୍‌.ଇଶ୍ବର ରାଓ, ଦେବଦତ୍ତ ମହାନ୍ତି, ୟୁନୁସ ମହମ୍ମଦ, ଦିଶାନ୍ତ ପରିଡ଼ା, କାର୍ତ୍ତିକ କୋପାରଲ୍ଲା, କ୍ରୀଷ୍ଣନ୍‌ ପୃଷ୍ଟି, ଆସିଫ୍‌ ହକ୍‌ ଓ ମହମ୍ମଦ ଆଝାର ପ୍ରତିଦ୍ବନ୍ଦ୍ବିତା କରିବେ। ସେହିପରି ମହିଳା ଏକକରେ ମୟୁରୀ ଚାଟାର୍ଜୀ, ପୌଶାଲୀ ଘାତକ, ସମର୍ଥା ପୃଷ୍ଟି, ଅଙ୍କିତା ସେନାପତି ଖେଳିବେ। ଏମାନଙ୍କ ମଧ୍ୟରୁ ପୁରୁଷ ଯୁଗଳରେ ସ୍ନେହମୟ-ଇଶ୍ବର ରାଓ, ଆସିଫ୍‌-ବିକାଶ ଯୋଡ଼ି, ମହିଳା ଯୁଗଳରେ ମୟୁରୀ-ସମର୍ଥା, ପୌଷାଳୀ-ଅଙ୍କିତା ଯୋଡ଼ି ଏବ˚ ମିଶ୍ରିତ ଯୁଗଳରେ ସ୍ନେହମୟ-ପୌଶାଳୀ, ଆସିଫ୍‌-ମୟୁରୀଙ୍କ ଯୋଡ଼ି ମ୍ୟାଚ ଖେଳିବେ ବୋଲି ଜଣାପଡ଼ିଛି।
ପୂର୍ବବର୍ତ୍ତୀ ଖବର